## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

157. schôdza

Číslo: CRD-132/2023

691

**U z n e s e n i e**

**Ústavnoprávneho výboru Národnej rady Slovenskej republiky**

**z 8. marca 2023**

k návrhu poslancov Národnej rady Slovenskej republiky Jaromíra ŠÍBLA a Tomáša ŠUDÍKA na vydanie zákona, ktorým sa mení a dopĺňa **zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu** s nimi a o zmene a doplnení niektorých zákonov v znení neskorších predpisov a o zmene **zákona Národnej rady Slovenskej republiky č. 145/1995 Z. z. o správnych poplatkoch** v znení neskorších predpisov (tlač 1394)

**Ústavnoprávny výbor Národnej rady Slovenskej republiky**

**A. s ú h l a s í**

s návrhom poslancov Národnej rady Slovenskej republiky Jaromíra ŠÍBLA a  Tomáša ŠUDÍKA na vydanie zákona, ktorým sa mení a dopĺňa zákon č. 15/2005 Z. z. o  ochrane druhov voľne žijúcich živočíchov a voľne rastúcich rastlín reguláciou obchodu s  nimi a o zmene a doplnení niektorých zákonov v znení neskorších predpisov a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 1394);

**B. o d p o r ú č a**

Národnej rade Slovenskej republiky

návrh poslancov Národnej rady Slovenskej republiky Jaromíra ŠÍBLA a Tomáša ŠUDÍKA na vydanie zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a  doplneni niektorých zákonov v znení neskorších predpisov a o zmene zákona Národnej rady Slovenskej republiky č. 145/1995 Z. z. o správnych poplatkoch v zneni neskorších predpisov (tlač 1394) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre pôdohospodárstvo a životné prostredie.

Milan Vetrák

predseda výboru

overovatelia výboru:

Lukáš Kyselica

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 691**

**z 8. marca 2023**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k návrhu poslancov Národnej rady Slovenskej republiky Jaromíra ŠÍBLA a Tomáša ŠUDÍKA na vydanie zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a  o  zmene a doplnení niektorých zákonov v znení neskorších predpisov a o zmene zákona Národnej rady Slovenskej republiky č. 145/1995 Z. z. o správnych poplatkoch v  znení neskorších predpisov (tlač 1394)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V názve zákona sa slová „a o zmene zákona č. 145/1995 Z. z. o správnych poplatkoch v znení neskorších predpisov“ nahrádzajú slovami „a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov“.

Ide o legislatívno-technickú úpravu, uvedenie celého znenia novelizovaného zákona.

2. V čl. I, 1. bode, § 6a ods. 4 sa slová „uvedené v odseku 2“ nahrádzajú slovami „uvedené v odseku 3“.

Ide o legislatívno-technickú úpravu, oprava vnútorného odkazu, vzhľadom na to, že iné listinné dôkazy sú uvedené v § 6a ods. 3.